text: 
  Til sammenligning afsatte man i Vesttyskland allerede i 1972 de første
   millioner til bioteknologi. De følgende 10 år er der ydet omkring 
  800 mio. kr. til enkeltprojekter og forskningsinstitutter. Tallene fra 
  1972-82 er skønnet på baggrund af Sheila Jasanoff " Tecnological 
  innovation in a corporate state: The case of biotecnology in the 
  Federal Republic of Germany ", Research Policy 14, 1985, ss. 23-38. I
   de senere år er bevilget årligt 600-1.000 mio. kr. i England, 
  Vesttyskland og Frankrig til støtteprogrammer. Bemærkninger til forslag 
  til folketingsbeslutning om et bioteknisk forsknings- og 
  udviklingsprogram, fremsat 21. marts 1986 af Jytte Hilden m.fl.. ( B 
  130 ).
  
  Mens f.eks. de tyske støtteprogrammer synes udformet og fordelt i et 
  forholdsvis lukket samspil mellem forsknings- og teknologiministeriet, 
  private og offentlige forskningsinstitutioner og industrielle interesser, 
  præges det danske i høj grad af offentlige og især parlamentarisk 
  deltagelse i beslutningsprocessen.
  
  Det er igangsat ved folketingsbeslutning efter et forslag, som 
  oprindelig blev fremsat i november 1986 af undervisningsminister Bertel 
  Haarder.
  
  
  
  